Kamu bisa jelasin ke aku soal Kempen Filipina (1941–42) dalam bahasa melayu?

Kempen Filipina (Filipino: Kampanya sa Pilipinas atau Labanan sa Pilipinas) atau Pertempuran Filipina, berperang 8 Disember 1941 – 8 Mei 1942, adalah pencerobohan Imperial Jepun ke atas Filipina dan dipertahankan oleh tentera Amerika Syarikat dan Filipina semasa Perang Dunia II.

Pihak Jepun melancarkan pencerobohan ini melalui laut dari Formosa lebih 200 batu ke utara Filipina. Tentera pertahanan lebih banyak dari Jepun dengan nisbah 3 per 2, namun mereka adalah campuran pasukan askar tetap yang tiada pengalaman perang, pengawal kebangsaan, polis dan unit-unit Komanwel yang baru ditubuhkan. Jepun menggunakan askar barisan pertama pada awal kempen, dan menyatukan tentera mereka, menyebabkan penaklukan pantas seluruh Luzon semasa bulan pertama.

Markas besar Jepun, mempercayai bahawa mereka telah memenangi kempen ini, membuat satu keputusan strategik dengan mendahulukan masa sebulan dari jadual waktu asal operasi mereka di Borneo dan Indonesia, menarik keluar divisyen terbaik mereka dan sebahagian besar kuasa udara mereka pada awal Januari 1942.<ref>[http://www.history.army.mil/books/wwii/MacArthur%20Reports/MacArthur%20V2%20P1/ch6.htm#p103 Japanese Operations in the Southwest Pacific Area – Reports of General MacArthur Volume II], p. 104.</ref> Ini, ditambah pula dengan keputusan askar pertahanan untuk berundur kedalam posisi bertahan di Semenanjung Bataan, membolehkan pihak Amerika dan Filipina bertahan dengan jayanya selama empat bulan lagi.

Penaklukan Filipina oleh Jepun sering dianggap sebagai kekalahan paling buruk dalam sejarah ketenteraan Amerika Syarikat. 23,000 anggota tentera Amerika terbunuh atau ditawan dan 100,000 askar Filipina terbunuh atau ditawan.